
Vändra, Pärnu-Paide mnt 10 ehituslik perspektiiv


Austatud Reet Olev

Pöördume Teie poole sooviga leida lahendus Vändra kiirabibaasile, mille tänane ruumiprogramm ei vasta õigusaktidega seatud nõuetele.

SA Pärnu Haigla soovib omandada september 2026 lõpul Vändra alevis, Pärnu-Paide mnt 10 katastritunnusega 93101:001:0062 kinnistu. Kinnistu suurus on 1345 m2 ja sihtotstarve on 100 % elamumaa. Kinnistul paikneb EHR andmetel üksikelamu 154 m2, kaks kuuri 36 m2 ja 13 m2.

Kinnistu paikneb Pärnu-Paide maantee ääres ja omab sellelt olemasolevat juurdepääsu. 

SA Pärnu Haigla soovib rajada kõnesolevale kinnistule ühe ekipaažiga kiirabibaasi. Kiirabibaasis tagatakse tööruumid ja tingimused kiirabiauto parkimiseks. Pärnu-Paide mnt 10 kavandatavasse kiirabiautobaasi on planeeritud üks kiirabibrigaad, mis koosneb maksimaalselt kolmest liikmest. Kiirabibrigaadi valve toimub ööpäevaringselt, väljasõitude arv keskmiselt neli ööpäevas.

Kinnistu kontaktvööndi moodustavad kirde küljel Pärnu-Paide mnt 14 100 % elamumaa sihtotstarbega korterelamuga kinnistu, loode küljel Pärnu-Paide mnt 12 100 % elamumaa sihtotstarbega korterelamumaa kinnistu, edela nurgast külgneb 9310220 Pärnu-Paide jalgrattatee L1 kinnistuga ja kinnistu esiküljel asub Pärnu-Paide maantee.

Lähipiirkonnas paikneb Spordi tn 5 lastepäevakodu, millega juurdepääsuteed ei ühildu. Üle Pärnu-Paide maantee asuvad Pärnu-Paide mnt 17b autoteeninduskeskus ja Turu tn 6 üksikelamuga kinnistu

SA Pärnu Haigla soovib kinnistul paiknevad elamut renoveerida. Elamu ehitatakse osaliselt vajalikus mahus ümber personali tööruumideks ja remonditakse eluruumid. Olemasoleva elamu pind on eesmärgi elluviimiseks piisav ja esialgsel hinnangul ei vaja juurdeehitust. Elamu taga paiknev olemasolev 36 m2 kuur ehitatakse ümber katusvarjualuseks tagades sõidukitele kolm kohta. Kinnistul edela nurgas paiknev 13 m2 kuur lammutatakse. Võimalik hoonemahu laiendus kokku jääb alla 33%. Siseõue rajatakse personali autodele 3-4-kohaline parkimisala.

Kinnistu juurdepääs on olemasolevalt asukohalt Pärnu-Paide maanteelt. Kuna olemasolev elamu paikneb kinnistu esiküljel juurdepääsu kõrval, on kinnistult väljassõidul nähtavus piiratud. Seetõttu võiks koostöös omavalitsusega kaaluda sissesõidu asukoha muutmist.

Kinnistu on 100 % elamumaa sihtotstarbega. Eelpool kirjeldatud tegevuse elluviimisel on meie hinnangul vajalik osaline sihtotstarbe muutmine 35 % ärimaaks. 

Kokkuvõtvalt palume Teilt: 
· hinnangut, kas eelkirjeldatud kavatsus on antud kinnistul teostatav; 
· infot projekteerimise tingimuste taotlemise vajalikkuse või muude tegevuste kohta.


Lugupidamisega

Jan Põlluste
Haldusjuht
Sihtasutus Pärnu Haigla

Lisa: Pärnu-Paide mnt 10 asendiskeem

Koostaja: arhitekt Margit Kõrts, tel 503 3705	

